**Povzetek – dr. Vinko Potočnik**

Cerkev je povabljena, da trdna navznoter pogumno spoznava in razume okolje, v katerem je. Ga niti ne obsoja niti se z njim ne prepira. Nova evangelizacija ni morala, ampak srečanje z Očetom v Kristusu; ni teodiceja (teorija o Bogu), ampak zgodovina s svojimi nesmisli in križi; ni koherenca z resnicami vere in krščanskimi načeli, ampak zvestoba Božji Besedi; v ospredju ni dolžnost, ampak želja po lepem; ni obredje, ampak izkušnja velike noči; ni individualnost, ampak skupnost; ni nauk, ampak oblikovana vest in identiteta; ni pravilo, ampak odnos z Božjo besedo v molitvi.